stanford-oval/wikipedia huggingface dataset:
ולאדס דרמה

| --- | --- |

 לידה:  10 בדצמבר 1910 ריגה, האימפריה הרוסית 
 פטירה:  4 בינואר 1995 (בגיל 84) וילנה, ליטא 
 מדינה:  ליטא 
 מקום קבורה:  Antakalnis Cemetery 
 השכלה:  אוניברסיטת וילנה 
 מעסיק:  אוניברסיטת וילנה, Wilno Belarusian Museum 
 פרסים והוקרה:  פרס לאומי של ליטא 
 
ולאדס דרמה (בליטאית: Vladas Drėma;‏ 10 בדצמבר 1910, ריגה – 4 בינואר 1995, וילנה) היה צייר וחוקר אמנות ליטאי.
קורות חיים

ולאדס דרמה נולד למשפחת איכרים ליטאים שעברה לריגה במטרה לשפר את המצב הכלכלי. הוא התייתם מהוריו בגיל צעיר ועבר לקרובי משפחה שהתגוררו בתחומי פולין. בהמלצת הכומר המקומי, נשלח ללימודי ציור בוילנה (באותה תקופה בתחומי פולין). לאחר סיום הלימודים דרמה החל לימודי אמנות באוניברסיטה בעיר וילנה וסיים אותה שנת 1936.
הוא היה בין מקימי קבוצת ציירים שכללה ציירים ליטאים, פולנים ויהודים שפעלו בעיר. במקביל הוא היה מלמד ציור בבתי הספר. במהלך שנות ה-30 של המאה ה-20 דרמה אייר מספר ספרים שיצאו לאור בווילנה לרבות ספר שירה של אלבינאס ז'וקאוסקאס.
בשנים 1937–1938 ולאדס דרמה עבר השתלמות בוורשה.
באותה תקופה ולאדס דרמה צייר טבע דומם וגם הדפסי נחושת של העיר העתיקה של וילנה.
במהלך מלחמת העולם השנייה, כאשר וילנה הייתה תחת כיבוש הנאצי, דרמה עבר במוזיאון ואסף חומר היסטורי על תולדות הדפוס בליטא. הכוונה הייתה לפרסם את הספר לקראת 500 שנות דפוס בליטא בשנת 1947.
בתקופת ליטא הסובייטית דרמה היה עובד במוזיאון והיה מלמד באקדמיה לאמנות ואוניברסיטת וילנה.
בשנת 1992 הוענק לולאדס דרמה "פרס ליטא" בתחום תרבות ואנמות.
יצירות של דרמה נכללים באוסף של מספר מוזיאונים בליטא ופולין.
חדאת'א

| --- | --- |
 מדינה:  לבנון לבנון
 מחוז:  א-נבטיה
 נפה:  בינת ג'בייל
 גובה:  760 מטרים
 קואורדינטות:  33°10′00″N 35°23′00″E﻿ / ﻿33.16666667°N 35.38333333°E﻿ / 33.16666667; 35.38333333 
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןחדאת'א(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןחדאת'א  he tabBackground:;tabBorder:#aaa;defaultTab:0;
 
חַדַּ֫אתַ'א (בערבית: حداثا) הוא כפר בנפת בינת ג'בייל במחוז א-נבטיה שבדרום לבנון.
היסטוריה

בשנת 1838 ציין אדוארד רובינסון את ביקורו בכפר כחלק ממסעותיו בארץ ישראל.
בעקבות מלחמת לבנון הראשונה הפכה חדאת'א לחלק מרצועת הביטחון שבשליטת ישראל. ב-24 בפברואר 1989 נורה למוות חייל יוניפי"ל אירי על ידי חיילי צבא דרום לבנון הנתמך על ידי ישראל. באותו זמן שירתו ביוניפי"ל 600 חיילים אירים.
במהלך מלחמת לבנון השנייה הפציץ חיל האוויר הישראלי בשוגג בית בחדאת'א עם 6 אזרחים בגילאי 50 עד 80, כולם נהרגו.
הערות שוליים

↑  Robinson and Smith, 1841, vol 3, p. 376
↑  HRW, 2007, pp. 117-118
ערך זה הוא קצרמרבנושא יישובים בלבנון. אתם מוזמנים לתרום לוויקיפדיה ו.
ורד הגליל

ערך זה עוסק בכפר נופש בצפון ישראל. אם התכוונתם למותג וקו מוצרי שוקולד של חברת יוניליוור, ראו .
| --- | --- |
אין תמונה חופשית
 בניית המלון
 קואורדינטות:  32°54′18″N 35°33′02″E﻿ / ﻿32.905°N 35.5506°E﻿ / 32.905; 35.5506
 האתר הרשמי
 he
 
מצפה
רמון
מצפה
רמון
רכיבה על סוסים של חוות ורד הגליל
פסל סביבתי בוורד הגליל
ורד הגליל היא חוות נופש ברמת כורזים מצפון לכנרת, בתחום המועצה האזורית הגליל העליון.
היסטוריה

החווה נוסדה על ידי יונה ויהודה אבני, יהודה עולה מארצות הברית ויונה ילידת ירושלים, שרצו להקים במקום יישוב, מטעמים ציוניים, אולם במתכונת של חווה אמריקאית. יוסף וייץ מהקרן הקיימת לישראל הקצה לבקשתם את הקרקע בשנת 1961. באותה עת היה האזור שומם ולא מפותח.
בשלב ראשון, בשנת 1963,
הוקמה במקום אורווה בה גידלו סוסים לרכיבה.
בנוסף, ניטעו מגוון של זני ורדים ששימשו לייצור ריבת ורדים ופרדס של פירות הדר. בשלב שני, הוקמה מסעדה, שנפתחה לקראת סוף שנת 1964. בשלב שלישי נבנו במקום חדרי אירוח ללינה כפרית עשויים קש, עגולים בעלי כיפה חדה, שנקראו בונגלו. החווה תוכננה על ידי האדריכל ישראל דן מילוסלבסקי.
לוורד הגליל הגיעו דמויות ססגוניות לעבוד באורווה עם הסוסים. בשנים 1964–1965 עבד בחווה אילן אנסבכר שעבר בשנת 1965 לסוריה ונעצר בשנת 1970 בישראל בחשד שריגל נגדה. בשנות ה-70 וה-80 גר בחווה, למשך למעלה מ-15 שנה, הנסיך קרל ליינינגן, נינה של ויקטוריה, מלכת הממלכה המאוחדת וחתנו של בוריס השלישי, מלך בולגריה.
החווה כיום

נכון ל-2022, חוות הנופש מונה 30 בתי נופש מעץ ובזלת מקומית הפזורים בשטח רחב ידיים, במקום פועלת חוות סוסים ממנה יוצאים טיולי רכיבה לרוכבים בכל הרמות, בית ספר לרכיבה בסגנון מערבי ומרכז מקצועי מוסמך לרכיבה טיפולית. חוות הסוסים אף מקיימת אירועי רודיאו – מופעי רכיבה לקהל הרחב ולקבוצות.
במקום פועלת מאז שנות ה-60 מסעדה שנכון ל-2022, מנוהלת על ידי השף חיים טיבי.
לקריאה נוספת

ורד הגליל , בכל מקום ואתר , הוצאת משרד הביטחון, שנת 2000, עמ' 97.
גרסה מקוונת של הספר (לבעלי הרשאה), באתר "כותר"
הערות שוליים

↑  דוד שליו, סוציולוג פסיכולוג, דבר, 7 באוגוסט 1963
↑  משק גינוסר – "גיני שר" והשר, למרחב, 2 בדצמבר 1962
↑  מסע רכיבה ראשון על סוסות אצילות, דבר, 6 ביוני 1963 

"רמת שירות גבוהה יותר", על המשמר, 28 ביולי 1963
מסע על כוח סוס אחד, מעריב, 25 באוקטובר 1963
ספורט חדש בגליל, על המשמר, 11 בפברואר 1964
1 2  יעקב ארז, פונדק נשקף אל הכנרת, מעריב, 10 ביוני 1966
↑  ורדים פורחים בכורזין, למרחב, 21 באוגוסט 1963
↑  עוזי רן, חוות "ורד הגליל", הַבֹּקֶר, 14 באוגוסט 1964
↑  תנועת־שיא של מטיילים ביום האחרון של פסח, על המשמר, 12 באפריל 1966
↑  נוה קיט ורכיבה ושמו "ורד הגליל", הַבֹּקֶר, 9 באפריל 1965; המשך
↑  דני צדקוני, הקייט – יסוד כלכלתה של צפת, למרחב, 22 בנובמבר 1967
↑  צוו־מעצר לחשוד בריגול, על המשמר, 30 בינואר 1970
↑  יהודה גורן, נין המלכה ויקטוריה עובד בחוות ורד הגליל, מעריב, 18 בפברואר 1987
| --- | --- |
בקרת זהויות :  NLI: 987007602448705171  VIAF: 42151431535256300282   WorldCat (עם VIAF): 42151431535256300282
התפריט (סרט)

| --- | --- |

 בימוי:  מארק מילוד 
 הופק בידי:  אדם מקיי בטסי קוך
 תסריט:  סת' רייס, ויל טרייסי 
 עריכה:  כריסטופר טלפסן 
 שחקנים ראשיים:  אניה טיילור-ג'וי רייף פיינס ניקולס הולט הונג צ'או ג'נט מק'תיר ג'ודית לייט ג'ון לגוויזאמו
 מוזיקה:  קולין סטטסון 
 צילום:  פיטר דמינג 
 מדינה:  ארצות הברית 
 חברת הפקה:  Hyperobject Industries
 חברה מפיצה:  Searchlight Pictures
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  ישראל 17 בנובמבר 2022 ארצות הברית 18 בנובמבר 2022
 משך הקרנה:  107 דק' 
 שפת הסרט:  אנגלית 
 סוגה:  סרט מתח, קומדיה שחורה, קומדיית אימה 
 אתר רשמי
 דף הסרט ב־IMDb
 
התפריט (באנגלית: The Menu) הוא סרט קומדיית אימה שחורה אמריקאי שבוים על ידי מארק מיילוד והופק על ידי אדם מקיי ובטסי קוך. בסרט מככבים אניה טיילור-ג'וי וניקולס הולט כזוג צעיר שנוסע לאי נידח על מנת לאכול במסעדה אקסקלוסיבית המנוהלת על ידי שף מסתורי, בגילומו של רייף פיינס.
הסרט עלה לאקרנים בישראל ב-17 בנובמבר 2022 ובארצות הברית ב-18 בנובמבר 2022.
רקע עלילתי

הזוג הצעיר מרגו וטיילר נוסעים לאי נידח על מנת לאכול ב"הות'ורן", מסעדה אקסקלוסיבית המנוהלת על ידי השף הסלבריטאי סלוויק, שהכין תפריט גסטרונומי מולקולרי מפואר בו המנות מוצגות כאמנות קונספטואלית, אך להפתעתם של האורחים העשירים, מטבח המסעדה טומן בחובו הפתעות מזעזעות.
שחקנים ודמויות

| שם השחקן/נית | שם הדמות | אודות הדמות |
| --- | --- | --- |
| רייף פיינס | ג'וליאן סלוויק | השף הראשי במסעדת "הות'ורן" |
| אניה טיילור-ג'וי | מרגו מילס / ארין | בת-זוגו של טיילר |
| ניקולס הולט | טיילר לדפורד | פודי, מעריץ של השף סלוויק |
| הונג צ'או | אלזה | רב מלצרים במסעדת "הות'ורן" |
| ג'נט מק'תיר | ליליאן בלום | מבקרת מסעדות |
| ג'ון לגוויזאמו | ג'ורג' דיאז | כוכב עבר |
| ריד בירני (אנ') | ריצ'רד ליברנדט | איש-עסקים שבוגד באשתו, לקוח קבוע במסעדת "הות'ורן" |
| ג'ודית לייט | אן ליברנדט | אשתו של ריצ'רד, לקוחה קבועה במסעדת "הות'ורן" |
| פול אדלשטיין | טד | העורך של ליליאן |
| איימי קאררו | פליסיטי | העוזרת של ג'ורג' (הגונבת ממנו) ובת-זוגו |
| ארתורו קסטרו (אנ') | סורן | עובד בכיר בתעשיית ההיי-טק |
| רוב יאנג (אנ') | ברייס | עובד בכיר בתעשיית ההיי-טק |
| מארק סנט סיר (אנ') | דייב | עובד בכיר בתעשיית ההיי-טק |
| רבקה קון | לינדה | אמו האלכוהוליסטית של השף סלוויק |
| כריסטינה ברוקטו | קתרין קלר | סו-שף במסעדת "הות'ורן" |
| אדם אולדרקס | ג'רמי לאודן | סו-שף במסעדת "הות'ורן" |
| מת'יו קורנוול | דייל | סו-שף במסעדת "הות'ורן", שמתחזה להיות קצין במשמר חופים |
| פיטר גרוס (אנ') | ‏ | סומלייה במסעדת "הות'ורן" |
הפקה > פיתוח וליהוק

באפריל 2019, נמסר על ליהוקם של אמה סטון ורייף פיינס לסרט קומדיית אימה שחורה, אותו יביים אלכסנדר פיין. בדצמבר, נמסר כי תסריט הסרט הופיע ב"רשימה השחורה" השנתית, סקר המציג את הסרטים הפופולריים ביותר שעדיין נמצאים בפיתוח.
במאי 2020, נמסר על העברת זכויות ההפצה לחברת "Searchlight Pictures", על עזיבתם של פיין וסטון בעקבות בעיות של חוסר זמינות ולוח זמנים, וכי הבמאי מארק מיילוד יחליף את פיין כבמאי.
ביוני 2021, נודע כי אניה טיילור-ג'וי נמצאת במשא ומתן על התפקיד אליו לוהקה סטון במקור. ביולי 2021, ליהוקה של טיילור-ג'וי אושר, לצד ליהוקם של הונג צ'או וניקולס הולט. בספטמבר 2021, נמסר על ליהוקם של ג'ון לגוויזאמו, ג'נט מק'תיר, ג'ודית לייט, ריד בירני, רוב יאנג, ואיימי קאררו; ובאוקטובר, על ליהוקם של פול אדלשטיין, ארתורו קסטרו, מארק סנט סיר, רבקה קון ופיטר גרוס.
הפקה > צילומים

צילומי הסרט החלו ב-3 בספטמבר 2021, בסוואנה, ג'ורג'יה, תחת פיקוחו של הצלם פיטר דמינג.
הפצה

הסרט עלה לאקרנים בישראל ב-17 בנובמבר 2022 ובארצות הברית ב-18 בנובמבר 2022.
פרסים ומועמדויות

| פרס | קטגוריה | מועמד (ים) | תוצאה |
| --- | --- | --- | --- |
| פרס סאטורן | סרט המתח הטוב ביותר |  | מועמדות |
| פרס סאטורן | בימוי הסרט הטוב ביותר | מארק מיילוד | מועמדות |
| פרס סאטורן | כתיבת הסרט הטוב ביותר | סת' רייס וויל טרייסי | מועמדות |
| פרס סאטורן | השחקן הטוב ביותר בסרט | רייף פיינס | מועמדות |
| פרס סאטורן | השחקנית הטובה ביותר בסרט | אניה טיילור-ג'וי | מועמדות |
זובייר

| --- | --- |

 מדינה:  עיראק עיראק
 מחוז:  מחוז בצרה
 אוכלוסייה:  ‏
  ‑ בעיר:  370,000 (2014)
 קואורדינטות:  30°23′21″N 47°42′29″E﻿ / ﻿30.389166666667°N 47.708055555556°E﻿ / 30.389166666667; 47.708055555556 
  מפת מיקום  מפה מפורטת   (למפת עיראק מוגדלת) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. זובייר(למפת עיראק רגילה) בגדאד מוסול בצרה ארביל כירכוכ פלוג'ה סולימאניה כרבלא נג'ף רמאדי טורקיה סוריה יר. ערב הסעודית כווית איראן המ. הפ. זובייר  he tabBackground:;tabBorder:#aaa;defaultTab:0;
 
זובייר (בערבית: الزبير) היא עיר במחוז בצרה שבעיראק, דרומית לעיר בצרה.
היסטוריה

זובייר נקראה בשמה מכיוון שאחד מהצחאבה (מלוויו) של מוחמד, אל-זובייר בן אל-עוואם, נקבר בה.
במאה ה-19 היגרו לאזור רבים מנג'ד שמהרה הפכו לרוב התושבים בעיירה. העיר נחשבה למוקד סוני, בניגוד לבצרה השיעית הסמוכה. עד שנת 2008 מנתה העיר כ-240,000 תושבים והיא חלק ממטרופולין בצרה הכולל כמעט 3 מיליון תושבים בסך הכל. כמו בבצרה, לעיריית זובייר יש כיום רוב שיעי. אך בניגוד לבצרה, יש בזובייר עדיין מיעוט סוני גדול.
זאב ערבות

.
| זאב ערבות |
| --- | --- |
 זאב ערבות
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: זאב ערבות
שם מדעי
 Canis latrans ‏סיי, 1823
תחום תפוצה


זאב ערבות או קוֹיוֹט (שם מדעי: Canis latrans) הוא מין בסוג כלב (Canis). זאב הערבות מצוי באמריקה הצפונית ובחלק הצפוני של אמריקה המרכזית בטווח שבין אלסקה לפנמה במגוון בתי גידול.
תיאור ביולוגי

זאב הערבות מזכיר באורח חייו ודמיונו החיצוני תנים כמו תן זהוב. עם זאת מבחינה טקסונומית הוא קרוב יותר למיני הזאב האמיתיים: זאב אפור וזאב אדמוני, שניהם חיים גם באמריקה. בנוסף הוא מיילל בדומה לזאב ולא לתן.
גובהו של זאב הערבות פחות מ-60 ס"מ, אורך גופו וראשו 70–97 ס"מ ואורך זנבו 30–38 ס"מ ומשקלו נע בין 9 ל-22 ק"ג, כ-14 ק"ג בממוצע, כשהפרטים הגדולים ביותר הגיעו למשקל 34 ק"ג ולאורך 1.5 מטר. תוחלת חייו של הקויוט היא כשש שנים. צבע הפרווה משתנה מאפור לחום צהבהב ולעיתים בעל גוון אדמדם, כשהצוואר והבטן לבנבנים. הקויוט מובחן מזאב אפור בגודלו הקטן יותר, צבע פרוותו הבהירה יותר, בייחוד בזנים שוכני מדבר ובחוטמו ואוזניו הצרות אך הארוכות יותר. בנוסף הוא מקפל את זנבו תוך ריצה בשונה מזאב.
התנהגות

זאב הערבות הוא היפרקרניבור הניזון לרוב מטרף קטן עד בינוני וכן מנבלות שהשאירו טורפים אחרים. ואולם לעיתים זאבי ערבות מתלכדים ללהקות קטנות וצדים יחדיו טרף גדול יחסית כמו אייל קנדי או כבשים. זו התנהגות נדירה יחסית, מאחר שהם אינם טובים בשיתוף פעולה הדדי וגם אינם חזקים כמו זאבים. בנוסף ידועים מקרים בהם זאבי ערבות שיתפו פעולה עם גירית אמריקאית כדי לצוד סנאיי קרקע וטרף דומה.
לזאבי ערבות כושר הסתגלות גבוה מאוד ולכן הם חיים במגוון בתי גידול, כולל בתוך ערים. במקרים רבים הוא פעיל במשך היום אך לעיתים נדירות כמו אצל שוכני מדבר נצפית גם פעילות לילית.
זאבי ערבות הם טורפים מצליחים היכולים למלא גם גומחה של טורף-על. למשל בפארק הלאומי ילוסטון, עם הכחדת הזאב אפור מהפארק הם מילאו את נישת טורף-העל, וצדו בקבוצות כדי להרוג טרף גדול, מה שהניע אותם להתבסס על ציד איילים. ואולם לאחר פרויקט ההשבה של הזאב ב-1995 (אנ'), זאבים החלו להרוג זאבי ערבות ואף לטרוף אותם ודחקו אותם חזרה לשוליים.
זאבי ערבות מתרבים בסביבות חודש פברואר, וארבעה עד שישה גורים נולדים בסוף אפריל או בתחילת מאי. הגורים נולדים עיוורים ולאחר כעשרה ימים הם פוקחים את עיניהם. שני ההורים (ולפעמים צעירים שלא התפזרו מהשנה הקודמת) מסייעים להאכיל את הגורים. תקופת ההנקה היא כחמישה עד שבעה שבועות. הם מגיעים לבגרות מינית בגיל שנה.
לעיתים קויוטים מזדווגים עם זאבים ומולידים בן כלאיים - קויוט מזרחי, הגדול יותר מקויוט רגיל. עקב גודלו הוא צד לעיתים אייליים וטרף גדול יחסית ואף אירעו מספר תקיפות של בני אדם ואף תקיפה קטלנית. גם קויוטים אחרים יתקפו אנשים, בעיקר כשהם חולי כלבת או כשהם מתרגלים לחיים בערים ומאבדים את הפחד מהאדם. ברחבי ארצות הברית קורות מספר תקיפות כל שנה, בעיקר בקליפורניה, אך רק מעטות קטלניות.
תת-מינים

ישנם 19 תת-מינים של זאבי ערבות ועוד מספר תת-מינים שנכחדו:
C. latrans cagottis
C. latrans clepticus
C. latrans dickeyi
C. latrans frustror
C. latrans goldmani
C. latrans hondurensis
C. latrans impavidus
C. latrans incolatus
C. latrans jamesi
C. latrans latrans
C. latrans lestes
C. latrans mearnsi
C. latrans microdon
C. latrans ochropus
C. latrans peninsulae
C. latrans texensis
C. latrans thamnos
C. latrans umpquensis
C. latrans vigilis
בתרבות

בסדרת האנימציה "לוני טונס", וייל אי קויוטי (נשמע כמו "זאב ערבות ערמומי") הוא זאב ערבות הנכשל פעם אחר פעם בנסיונותיו לתפוס את רוד-ראנר, קוקייה רצנית מהירה וחכמה. בסדרת הטלוויזיה "זאב צעיר" מאליה היא זאב ערבות.
גלריה

קויוט עירוני בקליפורניה
בעת ציד
זאב ערבות מיילל בקולורדו
הערות שוליים

↑  זאב ערבות באתר הרשימה האדומה של IUCN
↑  מילון בעלי חיים: נכר (תשל"ב), 1972, באתר האקדמיה ללשון העברית
↑  ג'והאנה קליין, ניו יורק טיימס, לראשונה זה שלושה מיליון שנים, זאבי הערבות עשויים לכבוש את דרום אמריקה, באתר הארץ, 4 ביוני 2018
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
| --- | --- |
בקרת זהויות :  NLI: 987007531270005171  GND: 4175548-0  LCCN: sh85033677  NDL: 00566875  NKC: ph1125632
זובידאת

| --- | --- |
 טריטוריה:  הרשות הפלסטינית הרשות הפלסטינית
 נפה:  יריחו
 אוכלוסייה:  ‏
  ‑ בכפר:  1,340 (2006)
 קואורדינטות:  32°10′24″N 35°31′47″E﻿ / ﻿32.173219444444°N 35.529852777778°E﻿ / 32.173219444444; 35.529852777778 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) זובידאת(למפת צפון השומרון רגילה) זובידאת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום זובידאת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום זובידאת  he tabBackground:;tabBorder:#aaa;defaultTab:0;
 
זובידאת (בערבית: زبيدات) הוא כפר בדואי בבקעת הירדן. כ-27 ק"מ מצפון ליריחו, בגובה של 180 מטרים מתחת לגובה פני הים. כמות המשקעים השנתית הממוצעת 192 מילימטר. הכפר נקרא על שם בני השבט הבדואי ערב אל זבידאת שגרו קודם בנגב ובאו לכאן לאחר מלחמת העצמאות. בשנת 1970 הופקעו כ־50 דונמים מהכפר להתנחלות ארגמן.
36 דונם משטח הכפר, שהם כ־1% משטחו, נחשבים לשטח B ו-4,087 דונמים נכללים בשטח C, על פי הסכם אוסלו. בשל ירידת מפלס מי התהום עקב שאיבה של חברת מקורות משני קידוחים שלה שנמצאים בשטח הכפר והאיסור על חפירה והעמקה של בארות מקומיות, נאלץ הכפר לרכוש מים ממקורות.
שם המשפחה נגזר מזֻבְּדָּה – חמאה. חלק אחר של המשפחה (נקראת זבידאת או איזבדאת) נמצא בבסמת טבעון ובכפרים לא מוכרים באזור.
הערות שוליים

1 2  The Applied Research Institute – Jerusalem, Az Zubeidat Village Profile, ‏2012
| Flag of Senegalיישובי נפת יריחו |
| --- | --- | --- |
| ערים | יריחו |  |
| מועצות מקומיות | עוג'ה א-תחתא • פארעה אל-ג'יפתליק |  |
| כפרים | פסאיל • נועימה • עין א-דיוכ א-תחתא • עין א-דיוכ אל-פוקא • זובידאת • מרג' נעג'ה |  |
| מחנות פליטים | עקבת ג'בר • עין א-סולטאן |  |
נפות הרשות הפלסטינית
| --- | --- |
בקרת זהויות :  NLI: 987007487145605171
זאווארט

| --- | --- |

Zawrat
 מאפיינים כלליים
 נקרא גם:  PZInż. 153  PZInż Zawrat
 יצרן:  Państwowe Zakłady Inżynierii (PZInż))
 שנות ייצור:  1936
 הרכבה:  פולין פולין  בעיר ורשה
 אורך:  7,245 מ"מ
 רוחב:  2,275 מ"מ
 גובה:  2,730 מ"מ
 משקל:  3,830 ק"ג (ריק), 5,000 ק"ג (נוסעים+מטען)
 בסיס גלגלים:  4,100 מ"מ
 מפרט טכני
 מנוע:  6 צילינדרים, 7,980 סמ"ק, המפיק 110 כ"ס, ב-1,800 סל"ד
 מהירות מרבית:  59 קמ"ש
 צריכת דלק:  24 ליטר ל-100 ק"מ
זאווארט
זאווארט (בפולנית: Zawrat ובנוסף PZInż Zawrat) הוא אוטובוס, עירוני, אשר יוצר על ידי יצרנית הרכב הצבאית- פולנית Państwowe Zakłady Inżynierii PZInż בוורשה, בין השנים 1936–1937.
בסך הכול יוצרו 18 יחידות.
האוטובוס האחרון, יצא משרות, כאוטובוס עירוני בוורשה בשנת 1949.
זאווארט

50 נוסעים (ישיבה+עמידה)
2 דלתות
דלת כניסה לנהג (צד שמאל)
ראו גם

PZInż לוקס-ספורט 403
FSC Żuk
לקריאה נוספת

זאווארט - תמונות (auto-zer)
זאווארט - תמונות
זאווארט בורשה - תמונה (imcdb.org/vehicle)
הערות שוליים

↑  יצרנית כלי הרכב הצבאית "(Państwowe Zakłady Inżynierii (PZInż"revolvy
↑  זאווארט - מידות ומפרט טכניforum.infobus
↑  אוטובוס זאווארט - מפרט טכני ומידותdws-xip.pl/wojna/bron/polskaSamochód ciężarowy PZInż. 153C (Saurer 3CT1D) - Dws-xip
ורד אדיר

| --- | --- |

 לידה:  8 בספטמבר 1970 (בת 54) רמת השרון, ישראל 
 מקום לימודים:  המכללה האקדמית בית ברל  אוניברסיטת שפילד 
 תחום יצירה:  צילום 
 
ורד אדיר (נולדה ב–8 בספטמבר 1970) היא צלמת אמנות המתמחה בצילום על סטים של קולנוע וטלוויזיה.
ביוגרפיה

ורד אדיר נולדה ברמת השרון, למדה לימודי סביבה בתיכון לחינוך סביבתי במדרשת שדה בוקר. בצה"ל שירתה בבה"ד החינוך בשערי אברהם ובמדרשת רופין. סמוך לשחרורה מצה"ל למדה קורס צילום במדרשה לאמנות ברמת השרון, לימים בית ברל. בין השנים 1991–1994 למדה לתואר ראשון במשפטים באוניברסיטת שפילד, אנגליה, סיימה שנת התמחות במשרד עו"ד בן-פורת פינס בתל אביב, ומסוף שנת 1995 מחזיקה ברישיון לעריכת דין. בין השנים 1997–2001 למדה לימודי תעודה במחלקה לעיצוב תקשורת חזותית ב"אסכולה לעיצוב" בתל אביב. ובשנת 2003 למדה במסגרת "השנה החמישית" בהנחיית הצלם גלעד אופיר, הפילוסוף מנחם גולדנברג והפסלת רבקה פוטשבוצקי, בקלישר, תל אביב. במקביל עבדה כעו"ד במשך 7 שנים במשרד רו"ח קוסט פורר גבאי את קסירר.
בשנת 2000 הציגה את תערוכת היחיד הראשונה שלה בגלריה "לימבוס", ומאז הציגה בתערוכות יחיד שונות ובתערוכות קבוצתיות. בין סדרות הצילומים שהציגה, סדרת צילומי לילה במועדונים ונופים אורבניים וסדרת זוגות מתעוררים בבוקר.
בשנת 2007 צילמה סטילס לסרט העלילתי "הבודדים" של רנן שור ומאז צילמה בכ-80 סרטים עלילתיים וסדרות, מהבולטים שביניהם, "ההתחלפות", "בית לחם", "הנוער", "הנותנת", "למלא את החלל", "אילי ובן", "מוקי בוערה", "חמש שעות מפריז", "אנחנו לא לבד", "קירות", "לצוד פילים", "עמק תפארת", "התפרצות X", "וביום השלישי", "המדריך למהפכה", "אורחים לרגע", "העולם מצחיק", "לוויה בצהריים", "פרז הצעיר", "מנפאואר", "גאליס", "אבינו", "הבורר", "רביעיית רן", "הישרדות VIP" בתאילנד, "תעשה לי ילד", "מסודרים 2", "טקסי דרייבר", "המשרד", "חסמבה דור 3", "חטופים", "רד בנד", "רמזור", "30 שקל לשעה", "Tyrant", "להרוג את הסבתא". כמו כן צילמה לעטיפות וחוברות לדיסקים של מוזיקה ("30" של שגיא צורף ואלעד כהן, "אלדורדו" של יהלי סובול ורע מוכיח, אוהד בן אבי); מחול, בית הספר לכוריאוגרפיה "כלים"; לחברת תל"י – חברת התמלוגים לבמאים ותסריטאים; קליפ של שגיא צורף "שהכל נהיה בדברו" מתוך "הקו נמחק".
מבחר צילומים של אדיר מסטים של קולנוע הופיעו בספרה של הלן שומן "מילון של הקולנוע הישראלי", ההוצאה לאור קוסמופול של פטריק ארפי, צרפת.
תערוכות יחיד

2009 בית האמנים, תבטיח לי שתמות אחרי, תל אביב
2003 גלריה לאמנות עכשווית – קלישר, וויסקי לאט, תל אביב
2003 פוטוגן, צילומי לילה, תל אביב.
2000 מרכז לאמנויות הבמה, צילומי לילה, תל אביב.
2000 לימבוס, יותר רואים בלילה, תל אביב.
1999 אלנבי 58, צילומי מועדונים, תל אביב
תערוכות קבוציות

2013 - בנק הפועלים, אמנות ישראלית 2013, הוועד למלחמה באיידס, תל- אביב.
2012 - בנק הפועלים, אמנות ישראלית 2012, הוועד למלחמה באיידס, תל- אביב.
2011 - בנק הפועלים, אמנות ישראלית 2011, הוועד למלחמה באיידס, תל- אביב.
2010 - "צבע טרי", במסגרת גלריית Raw Art, תל אביב.
2010 - בנק הפועלים, אמנות ישראלית 2010, הוועד למלחמה באיידס, תל- אביב.
2009 - גלריית קישון, תל אביב.
2009 - Raw Art, תל אביב.
2009 - בנק הפועלים, אמנות ישראלית 2009, הוועד למלחמה באיידס, תל אביב.
2008 - שמונה, תל אביב.
2008 - סלונה, תל אביב.
2007 - בנק הפועלים, אמנות ישראלית 2008, הוועד למלחמה באיידס, תל אביב.
2007 - גלריית CRIP, משכנה של חברת מיוחס – קריאטיב פרודקשן, ריאליטי, תל אביב.
2007 - קום אל פו, בית בנמל, עיסהדביקה, תל אביב.
2007 - בנק הפועלים, אמנות ישראלית 2007, הוועד למלחמה באיידס, תל אביב.
2006 - אוניברסיטת חיפה, המשכן לאמנויות ע"ש ד"ר ראובן הכט, תערוכה בעילום שם.
2006 - בית-הגפן, ואדי ניסנאס, קפה שחור, חיפה.
2005 - המכון לאמנות, מים, בת-ים.
2005 - ענב מרכז לתרבות, שנינו ביחד וכל אחד לחוד, תל אביב.
2005 - בית הגפן, ואדי ניסנאס, מגרש משחקים, חיפה.
2004 - זמן לאמנות, זמן לאהבה: דימויים של אהבה רומנטית באמנות ישראלית עכשווית, תל אביב.
2004 - גלריה אלטרנטיב, הקהילה ההומו לסבית, יפו.
2004 - אכסדרת הסינמטק, אושר, תל אביב.
2004 - בית הגפן, ואדי ניסנאס, אוטופיה, חיפה.
2003 - גלריה לאמנות עכשווית – קלישר, וויסקי לבד, תל אביב.
2003 - בית-הגפן, ואדי ניסנאס, ים תיכוני, חיפה.
2003 - בית אשכול פיס, אמולסיה+_טרפנטין, תל אביב.
2002 - הגלריה של אמנון, קריית ביאליק.
2002 - בית הגפן, ואדי ניסנאס, כלולות, חיפה.
2001 - אסכולה, תערוכת בוגרים, תל אביב.
2001 - בית הגפן, ואדי ניסנאס, ילדים, חיפה.
2000 - אמנות על חזית בנין, תמונות קצרות, הבזקי אמנות בעיר, תל אביב.
תמונות שצילמה במהלך צילומי סרטי קולנוע וסדרות טלוויזיה

צחי הלוי בסרט "בית לחם"
צחי גראד ומיכאל מושונוב בסרט "מבול"
רן דנקר ומיכאל אלוני בסרט "שיר ערש לאבי"
אליאנה תדהר בסרט "גאליס - המסע לאסטרה"
בראהים אסלום בסרט "פרז הצעיר"
אפרת בן יעקב ואוהד קנולר בסרט "אנחנו לא לבד"
ישראל קטורזה בסרט "העולם מצחיק"
בראהים אסלום בסרט "פרז הצעיר"
רותם קינן בסרט "ההתחלפות"
בתיה גור בסרט "עמק תפארת"
הילה וידור בסרט "לוויה בצהריים"
שאדי מרעי בסרט "בית לחם"
הערות שוליים

↑  דנה גילרמן, אהבה ללא גבולות, באתר הארץ, 13 במאי 2004
| --- | --- |
בקרת זהויות :  NLI: 987007257449205171  ISNI: 0000 0004 0287 3403  VIAF: 299265668   WorldCat (עם VIAF): 299265668
זובנאשמאלי

| --- | --- |
   
 מיקומו של זובנאשמאלי בקבוצת מאזניים
 נתוני תצפית
 קבוצת כוכבים:  מאזניים
 שמות נוספים:  β במאזניים, HD 135742
 סוג:  כוכב הסדרה הראשית כחול
 בהירות נראית:  2.62
 סיווג ספקטרלי:  B8 Vn
 עלייה ישרה:  15ʰ 17ᵐ 00.41ˢ מילי-שניות קשת בשנה
 נטייה:  ‏58.49″ ‏22′ ‏09°‏- מילי-שניות קשת בשנה
 מאפיינים פיזיים
 בהירות מוחלטת:  1.15-
 מרחק:  185  שנות אור 56.72  פארסק
 רדיוס:  4.9 רדיוסי שמש
 מסה:  3.5 מסות שמש
 עוצמת הארה:  פי 250 מהשמש
 טמפרטורה:  12,300 K
 מהירות סיבוב:  250 ק"מ/שנייה
 גיל:  80 מיליון שנים
 מהירות רדיאלית:  −35.6±1.8 קילומטר לשנייה
 היסט:  17.62±0.16 אלפיות של שניות קשת
זוּבֶּנְאֶשָמָאלִי (מערבית الزبان الشمالي "א-זוּבּאן א-שימאלי" - הצבת הצפונית) או β במאזניים הוא הכוכב הבהיר ביותר בקבוצת הכוכבים מאזניים עם בהירות נראית מדרגה 2.62. כפי ששמו מעיד, הכוכב היה שייך בעבר לקבוצת עקרב (יחד עם זובנאלג'נובי), לפני שקבוצת מאזניים פוצלה ממנה והפכה למזל ה-12.